PRITARTA

 Kaišiadorių r. savivaldybės administracijos

 Švietimo skyriaus vedėjo

 2016 m. rugpjūčio 31 d.

 įsakymu Nr. DS-SV-299

 PATVIRTINTA

 Kaišiadorių r. Žiežmarių

 mokyklos-darželio „Vaikystės dvaras“

 direktoriaus 2016 m. rugpjūčio 31 d.

 įsakymu Nr. IS-96

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2016-2017 MOKSLO METŲ**

**PRADINIO IR PRIEŠMOKYKLINIO**

**UGDYMO PROGRAMOS**

**BENDRASIS UGDYMO PLANAS**

**Turinys**

I. Bendrosios nuostatos....................................................................................................................... 3 psl.

II. Mokyklos-darželio ugdymo plano rengimas................................................................................... 3 psl.

III. Pradinio ugdymo proceso trukmė.................................................................................................. 4 psl.

IV. Bendrosios programos įgyvendinimo bendrosios nuostatos ......................................................... 5 psl.

V. Bendrosios programos ugdymo dalykų, integruojamųjų programų įgyvendinimas ..................... 7 psl.

VI. Mokinių mokymosi krūvių reguliavimas ...................................................................................... 9 psl.

VII. Mokinių pažangos ir pasiekimų vertinimas..................................................................................10 psl.

VIII. Neformaliojo švietimo organizavimas ...................................................................................... 11 psl.

IX. Mokinių, turinčių specialiųjų ugdymosi poreikių, ugdymas ..................................................... 11 psl.

X. Priešmokyklinio ugdymo organizavimas .......................................................................................12 psl.

**KAIŠIADORIŲ R. ŽIEŽMARIŲ MOKYKLOS-DARŽELIO „VAIKYSTĖS DVARAS“**

**2016–2017 MOKSLO METŲ PRADINIO IR PRIEŠMOKYKLINIO UGDYMO**

**BENDRASIS UGDYMO PLANAS**

 **I. BENDROSIOS NUOSTATOS**

1. 2016-2017 m. m. pradinio ir priešmokyklinio ugdymo programos ugdymo planas (toliau –

Ugdymo planas) reglamentuoja pradinio ugdymo programos, pradinio ugdymo individualizuotos programos, pradinio ugdymo programos ją pritaikius mokiniams, turintiems specialiųjų ugdymosi poreikių, taip pat neformaliojo vaikų švietimo bei priešmokyklinio ugdymo programų įgyvendinimą Kaišiadorių r. Žiežmarių mokykloje-darželyje „Vaikystės dvaras“ (toliau mokykla-darželis).

1. Ugdymo plano paskirtis – tikslingai, kryptingai, veiksmingai planuoti, organizuoti ir įgyvendinti

mokykloje-darželyje vykdomas pradinio ugdymo, priešmokyklinio ugdymo ir neformaliojo vaikų švietimo programas, atsižvelgiant į mokyklos-darželio bendruomenės poreikius.

 3. Mokykla-darželis Ugdymo planu sieks numatyto tikslo – užtikrinti kokybišką ugdymą(si), vedantį į

kiekvieno mokinio (vaiko) sėkmę.

 4. Mokyklos-darželio Ugdymo plano tikslas (*Tikslingai planuoti, organizuoti bei įgyvendinti pradinio ugdymo programos vykdymą Mokykloje-darželyje*) bus realizuojamas uždaviniais:

 4.1. ugdymo turinį parinkti ir pritaikyti pagal mokinių poreikius, galias, gyvenamąją ir ugdomąją aplinką bei Bendrąsias programas;

 4.2. sudaryti sąlygas individualiems mokinių ugdymosi poreikiams tenkinti;

 4.3. tikslingai ir kryptingai formuoti ugdymo turinį ir organizuoti ugdymo procesą taip, kad kiekvienas besimokantysis pasiektų gerų ugdymo (si) rezultatų, įgytų mokymuisi visą gyvenimą būtinų bendrųjų bei dalykinių kompetencijų;

 4.4. padėti mokiniams įgyti kokybišką pradinį išsilavinimą.

 4.5. ugdyti bendruomeniškumą, stiprinti mokyklos-darželio ir šeimos ryšį (vaikas – šeima, vaikas pedagogas, šeima – ugdymo įstaiga – bendruomenė).

 5. Žiežmarių mokyklos-darželio direktorė ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų veiklai palankios edukacinės kultūros kūrimą ir palaikymą įstaigoje.

 6. Ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**II. MOKYKLOS-DARŽELIO UGDYMO PLANO RENGIMAS**

7. Mokyklos-darželio 2016-2017 m. m. Ugdymo planas parengtas, vadovaujantis Bendruoju pradinio ugdymo programos planu (toliau BUP), patvirtintu Lietuvos Respublikos švietimo ir mokslo ministro 2015 m. gegužės 6 d. įsakymu Nr. V-459 „Dėl 2015–2016 ir 2016–2017 mokslo metų Pradinio ugdymo programos bendrojo ugdymo plano patvirtinimo“ pakeitimo ir 2015 m. birželio 17 d. Lietuvos Respublikos švietimo ir mokslo ministro įsakymo Nr.V-634 pakeitimais, Lietuvos Respublikos švietimo įstatymu, Pradinio ir pagrindinio ugdymo Bendrosiomis programomis (toliau Bendrosios programos), patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433, Priešmokyklinio ugdymo bendrąja programa, patvirtinta LR švietimo ir mokslo ministro 2014-09-02 įsakymu Nr. V-779, Priešmokyklinio ugdymo organizavimo tvarkos aprašu, patvirtintu LR švietimo ir mokslo ministro 2013-11-21 įsakymu Nr.V-1106, Pradinio ugdymo samprata, patvirtinta LR švietimo ir mokslo ministro 2003-02-03 įsakymu Nr. 113, Neformaliojo ugdymo koncepcija patvirtinta 2005 m. gruodžio 30 d. Švietimo ir mokslo ministro įsakymu Nr. ISAK-2695, mokyklos strateginiu planu ir kitais mokyklos veiklą reglamentuojančiais teisės aktais. Mokyklos direktoriaus įsakymu ugdymo planas koreguojamas ir keičiamas prieš tai apsvarsčius mokyklos-darželio taryboje.

 8. Mokyklos-darželio Ugdymo planą vieneriems mokslo metams parengė 2016 m. birželio 1 d. direktoriaus įsakymu Nr. IS-63 „Dėl 2016-2017 m.m. ugdymo plano projekto ruošimo darbo grupės sudarymo“ sudaryta ir patvirtinta darbo grupė. Ugdymo plano projektas suderintas su Kaišiadorių r. savivaldybės Švietimo skyriaus įgaliotu asmeniu.

 9. Mokyklos-darželio ugdymo planą iki rugsėjo 1 d. tvirtina direktorė, projektą suderinusi su Mokyklos-darželio taryba, Kaišiadorių r. savivaldybės Švietimo skyriumi.

 10. Mokykla, atsiradus Ugdymo plane nenumatytiems atvejams, koreguoja ugdymo procesą, išlaikydama privalomą pamokų skaičių, atsižvelgiant į turimas mokymo lėšas bei kitas galimybes ir, suderinusi su Mokyklos taryba, Kaišiadorių savivaldybės švietimo skyriumi ar jo įgaliotu asmeniu, priima kitus Bendrajame ugdymo plane nenumatytus sprendimus.

 **III. PRADINIO UGDYMO PROCESO TRUKMĖ**

11. Ugdymo turinys planuojamas vieneriems 2016-2017 mokslo metams

|  |  |  |
| --- | --- | --- |
| **Klasė** | **Mėnesiai** | **Mokymosi savaičių/dienų** **skaičius** |
| 09 | 10 | 11 | 12 | 01 | 02 | 03 | 04 | 05 |
| **Dienų skaičius** |
| 1-4 | 22 | 20 | 18 | 17 | 17 | 19 | 23 | 14 | 21 | 32 sav. |

 11.1. 2016-2017 m. m. mokslo metai prasideda 2016 m. rugsėjo 1 d., baigiasi 2017 m. rugpjūčio 31 d.;

 11.2. Ugdymo procesas prasideda 2016 m. rugsėjo 1 d., baigiasi 2017 m. gegužės 30 d.

 11.3. Vienerių mokslo metų ugdymo proceso trukmė – 32 savaitės. Mokykloje mokomasi penkias dienas per savaitę.

 12. Mokslo metai skirstomi pusmečiais:

|  |  |
| --- | --- |
| **Pusmetis** | **Pusmečio trukmė** |
| Pirmas pusmetis | 2016-09-01 — 2017-01-20 |
| Antras pusmetis | 2017-01-23 — 2017-05-30 |

 13. Pamokų laikas pradinių klasių mokiniams:

|  |  |  |  |  |
| --- | --- | --- | --- | --- |
| **Pamoka** | **Pamokos trukmė min. (2-4 kl.)** | **Pertraukos trukmė min.** | **Pamokos trukmė min. (1 kl.)** | **Pertraukos trukmė min.** |
| 1 | 8.00-8.45 | 10 | 8.00-8.35 |  20 |
| 2 | 8.55-9.40 | 20 | 8.55-9.30 |  30 |
| 3 | 10.00-10.45 | 10 | 10.00-10.35 |  20 |
| 4 | 10.55-11.40 | 20 | 10.55-11.30 |  30 |
| 5 | 12.00-12.45 |  | 12.00-12.35 |   |

 14. Ugdymo proceso metu mokiniams skiriamos atostogos:

|  |  |  |  |
| --- | --- | --- | --- |
| **Atostogos** | **Prasideda** | **Baigiasi** | **Į mokyklą** |
| Rudens | 2016-10-31 | 2016-11-04 | 2016-11-07 |
| Žiemos (Kalėdų) | 2016-12-27 | 2017-01-06 | 2017-01-09 |
| Pavasario (Velykų) | 2017-04-10 | 2017-04-14 | 2017-04-18 |
| Vasaros | 2017-05-31 | 2017-08-31 | 2017-09-01 |

 15.  Papildomoms atostogoms skiriama 10 ugdymosi dienų. Papildomų atostogų trukmė ir datos suderintos su Mokyklos taryba.

 15.1. Papildomos atostogos:

|  |  |  |
| --- | --- | --- |
| **Prasideda** | **Baigiasi** | **Į mokyklą** |
| 2016-10-24 | 2016-10-28 | 2016-11-07 |
| 2017-02-13 | 2017-02-17 | 2017-02-20 |

 15.2. papildomų atostogų (2017-02-13 – 2017-02-17) metu šventinė vasario 16 diena sutampa su atostogų diena, todėl viena atostogų diena keliama į 2017 m. gegužės 2 dieną.

**Pastaba:** Mokykla, suderinusi su Mokyklos taryba, Kaišiadorių savivaldybės švietimo skyriumi ar jo įgaliotu asmeniu,prireikus keičia mokiniams skiriamų atostogų datas, nemažinant nustatyto mokslo dienų skaičiaus.

 16. 10 ugdymo proceso dienų per mokslo metus skiriama kultūrinei, (taip pat etninei), meninei, pažintinei, kūrybinei, sportinei, praktinei, socialinei, prevencinei veiklai. Ši veikla yra ugdymo proceso dalis, ja siekiama Bendrojoje programoje numatytų ugdymo tikslų, taip pat atsižvelgiant į mokyklos-darželio pasirinktą etninę kryptį.

|  |  |  |
| --- | --- | --- |
| **Eil. Nr.** | **Renginio pavadinimas** | **Data** |
| 1. | Sporto diena „Judėjimas - sveikatos vitaminas“ | 2016-09 |
| 2. | Lietuvių liaudies kalėdinės tradicijos „Sveiki, sulaukę šv. Kalėdų“ | 2016-12 |
| 3. | „Ir knyga mane augina...“ (lietuvių tautosaka – padavimai, sakmės apie Lietuvos upes, ežerus) | 2017-02 |
| 4. | Projektinės veiklos „Vanduo“ mažoji konferencija | 2017-01 |
| 5. | Edukacinė diena „Ugdymas karjerai“ | 2017-03 |
|  6. | Projekto „Mokslo sriuba“ renginiai  | 2017-04 |
| 7. | Lietuvių liaudies vaikų smulkioji tautosaka. Šventė „Čyru vyru pavasaris“ | 2017-05 |
| 8. | Edukacinė ekskursija „Dvarininko mokyklėlė“ | 2017-05 |
| 9. | Mokslo metų baigimo šventė | 2017-05-30 |
| 10. | Vieną kultūrinės, meninės, pažintinės veiklos dieną planuoja individualiai klasių mokytojai | Mokslo metų eigoje |

 17. Paskelbus ekstremalią padėtį, keliančią pavojų mokinių gyvybei ar sveikatai, nustačius ypatingąją epideminę padėtį dėl staigaus ir neprastai didelio užkrečiamųjų ligų išplitimo viename ar keliuose administraciniuose teritoriniuose vienetuose, taip pat oro temperatūrai esant 20 laipsnių šalčio ar žemesnei, mokiniai į mokyklą gali nevykti. Šios dienos įskaičiuojamos į ugdymo dienų skaičių. Mokyklos direktorius priima sprendimus dėl ugdymo proceso koregavimo, apie priimtus sprendimus informuoja mokyklos tarybą, Kaišiadorių savivaldybės švietimo skyrių ar jo įgaliotą asmenį.

 18. Priešmokyklinis ugdymas organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, tėvams pasirašius ugdymo sutartį ir trunka vienerius metus.

 19. Priešmokyklinio ugdymo grupė dirba pagal II priešmokyklinio ugdymo organizavimo modelį, kurio veiklos trukmė 7,20 val. per dieną vadovaujantis Kaišiadorių rajono savivaldybės tarybos priimtu sprendimu, patvirtintu 2016 m. liepos 28 d. Nr. V17-236„Dėl Kaišiadorių rajono savivaldybės mokyklų, vykdančių Priešmokyklinio ugdymo programą, ir Priešmokyklinio ugdymo organizavimo modelių jose sąrašo patvirtinimo“.

**IV. BENDROSIOS PROGRAMOS ĮGYVENDINIMO**

**BENDROSIOS NUOSTATOS**

 20. Bendrosios programos dalykų įgyvendinimas:

 20.1. 1–4 klasėse pradinio ugdymo programa įgyvendinama pagal Bendrąją programą, patvirtintą Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK- 2433;

 20.2. pradinio ugdymo programą vykdo pedagogai, turintys aukštąjį išsilavinimą ir įgiję pradinio mokytojo kvalifikaciją, taiko ugdymo metodus, skatinančius aktyvų pažinimą bei veiklą.

 20.3. pirmosios užsienio – anglų kalbos mokymo organizavimas:

 20.3.1. anglų kalbos mokoma antraisiais–ketvirtaisiais pradinio ugdymo programos metais;

 20.3.2. 2–3 klasėse anglų kalbai skiriamos po 2 pamokas per savaitę;

 20.3.3. anglų kalbos moko anglų kalbos mokytojas, išklausęs darbo su pradinių klasių mokiniais metodikos kursą;

 20.3.4. moksleivių pasiekimai, mokantis anglų kalbos, vertinami pagal toje klasėje taikomą vertinimo sistemą, t.y. taikomas formuojamasis, diagnostinis, apibendrinamasis vertinimas.

 21. Bendrajai programai ir neformaliojo švietimo programoms įgyvendinti skiriamos ugdymo valandos, kai ugdymo valandos trukmė 1 klasėse – 35 min., 2–4 klasėse – 45 min.:

|  |  |  |  |  |  |
| --- | --- | --- | --- | --- | --- |
| **Dalykai** | **1 klasė** | **2 klasė** | **3 klasė** | **4 klasė** | **Iš viso skiriama ugdymo valandų** |
| Dorinis ugdymas (tikyba arba etika) | 32 | 32 | 32 | 32 | 128 |
| Lietuvių kalba (gimtoji) | 256 | 224 | 224 | 224 | 928 |
| Užsienio kalba |  | 64 | 64 | 64 | 192 |
| Matematika | 128 | 160 | 160 | 128 | 576 |
| Pasaulio pažinimas | 64 | 64 | 64 | 64 | 256 |
| Dailė ir technologijos | 64 | 64 | 64 | 64 | 256 |
| Muzika | 64 | 64 | 64 | 64 | 256 |
| Kūno kultūra | 64/32\* | 32/32\* | 64/32\* | 64/32\* | 352 |
| Valandos, skiriamos mokinių ugdymo(si) poreikiams tenkinti  | 32 | 32 | 32 | 64 | 160 |
| Iš viso Bendrajai programai gyvendinti | 736 | 768 | 800 | 800 | 3104 |
| Neformaliojo švietimo valandos | 64 | 64 | 64 | 64 | 256 |

 \* viena iš kūno kultūros pamokų skirta choreografijai

 21.1. Dalykai ir jiems skiriamų valandų skaičius per savaitę pradinio ugdymo programai gyvendinti, kai pamokos trukmė 1 klasėje – 35 min., 2– 4 klasėse – 45 min.:

|  |  |  |  |  |  |
| --- | --- | --- | --- | --- | --- |
|  **Klasė, mokinių**  **skaičius****Dalykai** | **1 klasė****17 mok.** | **2 klasė****18 mok.** | **3 klasė** **15 mok.** | **4 klasė****9 mok.** | **Pradinio ugdymo programa (1–4 klasės)** |
| Dorinis ugdymas (tikyba arba etika) | 1 | 1 | 1 | 1 | 4 |
| Lietuvių kalba (gimtoji) | 8 | 7 | 7 | 7 | 29 |
| Užsienio kalba (anglų kalba) | - | 2 | 2 | 2 | 6 |
| Matematika | 4 | 5 | 5 | 4 | 18  |
| Pasaulio pažinimas  | 2 | 2 | 2 | 2 | 8 |
| Dailė ir technologijos | 2 | 2 | 2 | 2 | 8 |
| Muzika | 2 | 2 | 2 | 2 | 8 |
| Kūno kultūra | 3 | 2 | 3 | 3 | 11  |
| Privalomų ugdymo valandų/pamokų skaičius | 22 | 23 | 24 | 23 | 92 |
| Pamokos skirtos mokinių ugdymo(si) poreikiams tenkinti | - | 1\* kūno kultūra | - | 1\*Matematika(individualios ir grupinės konsultacijos) | 2\* |
| Neformalus švietimas | 8 | 8 |
| Iš viso |  | 102 |

 22. Ugdymo valandų skaičių klasei per savaitę sudaro: privalomų ugdymo valandų skaičius visiems mokiniams, valandos, skiriamos mokinių ugdymo(si) poreikiams tenkinti, neformaliojo švietimo programoms įgyvendinti skiriamos ugdymo valandos.

 23. Valandos, skirtos mokinių ugdymo(si) poreikiams tenkinti, naudojamos: 2 klasės mokiniams viena kūno kultūros pamoka, 4 klasės mokiniams, atsižvelgus į standartizuotų testų rezultatus ir rekomendacijas, viena matematikos pamoka skirta individualioms, grupinėms gabių vaikų ir mokinių, turinčių mokymosi sunkumų, konsultacijoms.

 24. Klasės dalijamos į grupes:

 24.1. doriniam ugdymui 2 ir 4 klasėse, nes šių klasių mokinių tėvai (globėjai, rūpintojai) mokiniams yra parinkę tikybą ir etiką.

 25. Pagrindinė ugdymo organizavimo forma - pamoka:

 25.1. ugdymo(si) laikas: 1–oje klasėje – 35 min., 2–4 klasėse – 45 min.

 25.2. per dieną ne daugiau kaip 5 pamokos.

 26. Mokykloje-darželyje susitarta dėl ugdymo turinio planavimo, planų derinimo ir bendrų integruojamų temų parinkimo:

 26.1. planuodamas ugdymo turinį mokytojas, priešmokyklinio ugdymo grupės pedagogas atsižvelgia į bendrųjų ugdymo planų, Bendrosios programos reikalavimus;

 26.2. dalykų ilgalaikiai ugdymo planai, pritaikytos bendrojo ugdymo programos, klasės auklėtojo veiklos planai, neformaliojo švietimo programos rengiamos vieneriems mokslo metams pagal bendruosius formaliojo bei neformaliojo švietimo programų reikalavimus bei Švietimo plėtotės centro parengtas metodines rekomendacijas;

 26.3. planai tvirtinami mokyklos-darželio direktoriaus įsakymu iki rugsėjo 1 d.;

 26.4. mokytojas planuoja mokinių gebėjimų ugdymą ir vertinimą, jį sieja su mokymo(si) tikslais, atsižvelgia į mokinių mokymosi patirtį ir gebėjimus. Vertinimo metodus mokytojas derina su kitais klasėje dirbančiais mokytojais, aptaria su mokiniais ir jų tėvais (globėjais, rūpintojais);

 26.5. mokytojai naudojasi trumpalaikiais planais, esančiais mokytojo knygose, skaitmeninėse laikmenose;

 26.6. planuodamas darbą dienai/savaitei, mokytojas individualizuoja, konkretina ugdymo turinį atsižvelgdamas į klasės, pavienių vaikų, mokyklos poreikius; savo nuožiūra integruoja dalykus, organizuoja integruotą darbo dieną;

 26.7. ugdymą organizuojant tiek integruotomis pamokomis, tiek kita mokymosi organizavimo forma – integruota diena, bus realizuojamas ir dalykų programų, ir integruoto ugdymo turimo įgyvendinimas visose amžiaus grupėse. Integruojami dalykai numatomi kiekvieno mokytojo ilgalaikiuose ugdymo planuose, atsispindi dalykų pamokose, klasės valandėlėse, projektinėje veikloje, neformaliajame švietime, klasės ir mokyklos-darželio renginiuose.

 27. Ugdymo procesą pedagogai, suderinę su mokyklos administracija, organizuoja ne tik mokykloje, bet ir už jos ribų (pvz., muziejuose, parkuose, artimiausioje gamtinėje aplinkoje ir pan.).

 28. Mokykla einamaisiais mokslo metais koreguoja ugdymo procesą ir turinį pagal pasikeitusius mokinių ugdymo poreikius, mokinių mokymosi rezultatus, išlaikydama mokslo metams skirtą ugdymo valandų skaičių.

**V. BENDROSIOS PROGRAMOS UGDYMO DALYKŲ,**

**INTEGRUOJAMŲJŲ PROGRAMŲ ĮGYVENDINIMAS**

 29. Ugdymo sričių / ugdymo dalykų programų įgyvendinimas:

 29.1. Dorinis ugdymas:

 29.1.1. tėvai (globėjai, rūpintojai) parenka mokiniui kiekvienais mokslo metais vieną iš dorinio ugdymo dalykų – etiką arba tikybą, rašo prašymus mokyklos direktoriui. Dalyką mokinys turi teisę keisti pasibaigus mokslo metams ir jo tėvams (globėjams, rūpintojams) parašius prašymą;

 29.1.2. doriniam ugdymui (tikybai arba etikai), jei pagal tą pačią programą mokosi mažiau negu 7 mokiniai, jungiama su gretima klase ir sudaroma laikinoji grupė iš kelių klasių mokinių (5 antros klasės mokiniai ir 3 ketvirtos klasės mokiniai).

 29.2. Kalbinis ugdymas:

 29.2.1. Siekiant gerinti mokinių lietuvių kalbos pasiekimus, skaitymo rašymo, kalbėjimo ir klausymo gebėjimai ugdomi ir per kitų dalykų ar ugdymo sričių ugdomąsias veiklas (naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

 29. 3. Pirmosios užsienio kalbos mokymas:

 29.3.1. pirmosios užsienio kalbos mokoma antraisiais – ketvirtaisiais pradinio ugdymo programos metais;

 29.3.2. užsienio kalbai mokyti 2-4 klasėse skiriama po 2 ugdymo valandas per savaitę.

 29.4. Socialinis ir gamtamokslinis ugdymas:

 29.4.1. gamtamoksliniams gebėjimams ugdytis Mokykloje skiriama 1/2 pasaulio pažinimo dalykui skirto ugdymo laiko. 1/4 dalykui skirto laiko skiriama organizuoti ugdymą tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

 29.4.2. socialiniamsgebėjimams ugdytis 1/4 pasaulio pažinimo dalyko laiko skiriama ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.). Pasaulio pažinimo dalyko planavimas atsispindi mokytojų ilgalaikiuose planuose.

 29.5. Matematinis ugdymas:

 29.5.1. organizuojant matematinį ugdymą Mokykloje vadovaujamasi ne tik Bendrosios programos matematikos dalyko programa, bet ir nacionalinių ir tarptautinių mokinių pasiekimų tyrimų rekomendacijomis, pagal galimybes naudojamos informacinės komunikacinės technologijos. Remiantis nacionaliniais mokinių pasiekimų tyrimais, standartizuotų testų rezultatais, skirta papildoma pamoka individualioms ir grupinėms konsultacijoms 4 klasės mokiniams, turintiems mokymosi sunkumų.

 29.6. Kūno kultūra:

 29.6.1. kūno kultūros pratybos organizuojamos lauke (esant ne žemesnei kaip minus 8˚C temperatūrai) ir išvėdintoje sporto salėje, mokiniams vilkint tinkamą aprangą ir avint tinkamą avalynę;

 29.6.2. kūno kultūrai I–IV klasėse skiriama po 3 valandas (II klasėje 1 valanda skirta iš mokinių ugdymo(si) poreikiams tenkinti valandų). 2016-2017 m. m I pusmetį III–IV klasių mokiniams ir II pusmetį I-II klasių mokiniams 2 kūno kultūros pamokos (pradinio rengimo plaukimo programa) vyks Kaišiadorių kūno kultūros ir sporto centro baseine. Klasės mokytojas dalyvauja pamokoje arba ją stebi;

 29.6.3. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet krūvis ir pratimai jiems skiriami pagal gydytojo rekomendacijas, atsižvelgus į ligos pobūdį;

 29.6.4. nuo kūno kultūros dėl sveikatos būklės atleisti mokiniai dalyvauja pamokose (stebi pamokas);

 29.6.5. siekiant skatinti mokinių fizinį aktyvumą, sveikatinimą, kiekvieną trečiadienį dvi pertraukas po 20 min. mokyklos-darželio sveikatos priežiūros specialistė veda judriąsias pertraukas ir kitas fiziniam aktyvumui skirtas veiklas.

 29.7. Meninio ir technologinio ugdymo organizavimas:

 29.7.1. technologiniam ugdymui skiriama ne mažiau kaip 1/3 dalykui ir technologijų dalykui skiriamo laiko, nurodyto Mokyklos ugdymo plano 21.1 punkte;

 29.7.2. mokiniai, besimokantys pagal formalųjį švietimą papildančio ugdymo programas (pvz. dailės, muzikos, sporto), neatleidžiami nuo atitinkamo privalomojo dalyko savaitinių pamokų lankymo, nes Mokykla nepajėgi užtikrinti šių mokinių saugumo pamokų metu.

 30. Integruojamųjų, prevencinių ir kitų ugdymo programų įgyvendinimas:

 30.1. Į pradinio ugdymo Bendrosios programos ugdymo dalykų turinį integruojama:

 30.1.1. bendrųjų kompetencijų ir gyvenimo įgūdžių ugdymo integruojamoji programa - Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

 30.1.2. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 integruojama į pradinio ugdymo programos dalykus (1 priedas) ;

 30.1.3. Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 integruojama į pradinio ugdymo programos dalykus (2 priedas) ;

 30.1.4. socialinių-emocinių įgūdžių lavinimo, smurto prevencijos programa ANTRAS ŽINGSNIS (Second Step) taikoma 1–4 klasėse.

 30.1.5. etninės kultūros ugdymas - Mokykla išsiskiria etninio paveldo bei etninės kultūros puoselėjimu, todėl etninė kultūra integruojama į pradinio ugdymo programos dalykus ir neformalųjį švietimą (3 priedas);

 30.1.6. alkoholio, tabako ir kitų psichiką žalojančių medžiagų vartojimo prevencijos programa, patvirtinta Lietuvos Respublikos švietimo ir mokslo ministro 2006 m. kovo 17 d. įsakymu Nr. ISAK-494 „Dėl tabako ir kitų psichiką veikiančių medžiagų vartojimo prevencijos programos Alkoholio, patvirtinimo” integruojama į pradinio ugdymo programos dalykus (4 priedas);

 30.1.7. informacinių komunikacinių technologijų ugdymas. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų (5 priedas);

 30.1.8. ugdymo karjerai mokyklos programa integruojama į pradinio ugdymo programos dalykus, klasės mokytojo veiklos programas, pažintinę veiklą, neformalųjį švietimą 6 priedas);

 31. Mokytojai, remdamiesi dalyko programai skirtų pamokų skaičiumi, rengia:

 - dalykų ilgalaikius planus mokslo metams,

 - pradinio ugdymo individualizuotas programas – pusmečiams;

 - pradinio ugdymo pritaikytas dalykų programas – pusmečiams;

 - programas neformaliajam švietimui - mokslo metams.

**VI. MOKINIŲ MOKYMOSI KRŪVIO REGULIAVIMAS**

 32. Mokyklos-darželio direktoriaus pavaduotojas ugdymui vykdo mokymosi krūvio bei mokiniams skiriamų namų darbų stebėseną ir kontrolę, vadovaudamasis Kaišiadorių r. Žiežmarių mokyklos-darželio „Vaikystės dvaras“ direktoriaus 2016 m. rugpjūčio 17 d. patvirtintu įsakymu Nr. V-35 „Dėl Kaišiadorių r. Žiežmarių mokyklos-darželio „Vaikystės dvaras“ mokymosi krūvių reguliavimo tvarkos aprašu“.

 33. Per dieną 1-4 klasių mokiniams skiriamos ne daugiau kaip 5 pamokos.

 34. Apie patikrinamąjį darbą mokiniai informuojami ne vėliau kaip prieš savaitę.

 35. Per dieną mokiniai gali rašyti vieną patikrinamąjį darbą ar diagnostinę užduotį. Patikrinamieji darbai nerašomi pirmą dieną po atostogų ar šventinių dienų.

 36. Namų darbų tikslas – pakartoti ir įtvirtinti mokomąją medžiagą, lavinti savarankiško darbo įgūdžius, ugdyti atsakomybę.

 37. Namų darbai diferencijuojami, atsižvelgiant į mokinių gabumus, galimybes, pastangas. Namų darbų užduotys turi būti mokiniui suprantamos. Visus užduotus namų darbus mokytojas patikrina.

 38. 1-oje klasėje ir 2-oje klasėje pirmąjį pusmetį namų darbai neskiriami.

 39. Namų darbų atlikimui 2-oje klasėje antrąjį pusmetį skiriama – 2,5 val., 3-4 klasėse – 5 val. per savaitę. Atostogų laikotarpiui namų darbai neskiriami.

 40. Mokiniams sudaromas tvarkaraštis, laikantis Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ nuostatų.

**VII. MOKINIŲ PAŽANGOS IR PASIEKIMŲ VERTINIMAS**

 41. Mokinių pasiekimai ir pažanga vertinami, vadovaujantis Lietuvos Respublikos švietimo ir mokslo ministro patvirtintais teisės aktais, reglamentuojančiais bendrojo ugdymo programose dalyvaujančių mokinių mokymosi pasiekimų vertinimą, vertinimo rezultatų panaudojimą, Bendrąja programabei „Kaišiadorių r. Žiežmarių mokyklos-darželio vaikų ir mokinių pažangos ir pasiekimų vertinimo tvarkos aprašu“, patvirtintu mokyklos-darželio direktoriaus 2015 m. lapkričio 9 d. įsakymu Nr.IS-63 „Dėl Kaišiadorių r. Žiežmarių mokyklos-darželio pradinių klasių mokinių pažangos ir pasiekimų vertinimo aprašo“.

 42. Mokytojas planuoja mokinių ugdymosi pasiekimus ir vertinimą vadovaudamasis „Kaišiadorių r. Žiežmarių mokyklos-darželio vaikų ir mokinių pažangos ir pasiekimų vertinimo tvarkos aprašu“, patvirtintu mokyklos-darželio direktoriaus 2015 m. lapkričio 9 d. įsakymu Nr.IS-63 „Dėl Kaišiadorių r. Žiežmarių mokyklos-darželio pradinių klasių mokinių pažangos ir pasiekimų vertinimo aprašo“ , pradinių klasių mokytojų žodiniais susitarimais dėl ugdymo turinio planavimo, atsižvelgdamas klasės mokinių mokymosi rezultatus, ugdymosi poreikius ir galimybes. Planuodamas 1 klasės mokinių pasiekimus ir vertinimą, mokytojas susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus.

 43. Vertinant mokinių pasiekimus ir pažangą taikomas formuojamasis (žodžiu ir raštu), diagnostinis ir apibendrinamasis vertinimas (aprašas):

 43.1. formuojamasis vertinimas atliekamas nuolat ugdymo proceso metu, teikiant mokiniui informaciją (dažniausiai žodžiu, esant reikalui raštu parašant komentarą) apie jo mokymosi eigą, pasiekimus ir nesėkmes;

 43.2. diagnostinis vertinimas pagal iš anksto aptartus su mokiniais vertinimo kriterijus atliekamas temos pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes:

 43.2.1. atsižvelgiant į tai, kas norima įvertinti (vertinimo tikslą), taikomi įvairūs diagnostinio vertinimo metodai: praktinės, kūrybinės užduotys, kontroliniai, projektiniai darbai, testai. Per dieną atliekamas ne daugiau kaip vienas diagnostinis darbas;

 43.2.2. informacija apie mokymosi rezultatus (kontrolinių, testų ir kitų užduočių atlikimo) mokiniams ir tėvams (globėjams, rūpintojams) teikiama trumpais komentarais, lygiai nenurodomi, taip pat nenaudojami pažymių pakaitai (raidės, ženklai, simboliai ir pan.);

 43.2.3. vertinimo informacija fiksuojama elektroniniame dienyne ir vertinimo aplanke;

 43.3. apibendrinamasis vertinimas atliekamas ugdymo laikotarpio ir pradinio ugdymo programos pabaigoje. Pusmečio mokinių pasiekimai apibendrinami vertinant mokinio padarytą pažangą, orientuojantis į Bendrojoje programoje aprašytus mokinių pasiekimų lygių požymius ir įrašomi:

 43.3.1. elektroniniame dienyne:

 43.3.1.1. mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma "nepatenkinamas";

 43.3.1.2. dorinio ugdymo pasiekimai įrašomi atitinkamoje dienyno skiltyje, nurodant padarytą arba nepadarytą pažangą: „p.p.“ arba „n.p.“;

 43.3.1.3. specialiųjų ugdymosi poreikių turinčių mokinių, ugdomų pagal pradinio ugdymo pritaikytą programą, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje elektroninio dienyno skiltyje įrašant „p. p.“ arba „n. p.“;

 43.3.1.4. baigus pradinio ugdymo programą rengiamas programos baigimo pasiekimų ir pažangos įvertinimo aprašas. Aprašo kopija perduodama mokyklai, kurioje mokinys mokysis pagal pagrindinio ugdymo programą.

 45. Mokykla informuoja mokinių tėvus (globėjus, rūpintojus) apie mokinių mokymosi pažangą ir pasiekimus elektroniniame dienyne arba pateikia individualias ataskaitas už tam tikro laikotarpio rezultatus; tėvai (globėjai, rūpintojai) informuojami telefonu, aprašu, pabrėžiant vaiko ugdymo (si) teigiamus poslinkius, sėkmę, drauge nusakant mokymosi spragas ir galimus sunkumų įveikimo būdus.

 46. Vertinimo metodus klasių mokytojai derina su klasėje dirbančiais mokytojais, aptaria su mokiniais ir jų tėvais (globėjais, rūpintojais).

**VIII. NEFORMALIOJO VAIKŲ ŠVIETIMO ORGANIZAVIMAS**

47. Neformalusis vaikų švietimas įgyvendinimas pagal Neformaliojo vaikų švietimo koncepciją, patvirtintą Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl neformaliojo vaikų švietimo koncepcijos patvirtinimo“.

 48. Neformalusis švietimas Mokykloje-darželyje organizuojamas įvertinus mokinių poreikius (mokykla-darželis kiekvienų mokslo metų pabaigoje anketavimo būdu įvertina ateinančiųjų mokslo metų mokinių neformaliojo švietimo poreikius, o prireikus juos tikslina mokslo metų pradžioje) bei esamas galimybes ir atsižvelgusi į juos siūlo neformaliojo švietimo programas, taip pat vadovaujantis demokratiškumo ir prieinamumo principais. Neformalusis švietimas skiriamas meninę, sportinę ar kitą veiklą pasirinkusių mokinių asmeninėms, socialinėms, edukacinėms, profesinėms kompetencijoms ugdyti. Ši veikla neprivaloma ir laisvai pasirenkama.

 49. Mokslo metų pabaigoje mokykla-darželis įvertina ateinančių mokslo metų mokinių neformaliojo švietimo poreikius, numatomus ugdymo prioritetus, prireikus juos tikslina mokslo metų pradžioje ir siūlo mokiniams rinktis neformaliojo švietimo programas. Pasirenkamos paklausios ir įvairios neformaliojo vaikų švietimo programos.

 50. Neformaliojo švietimo užsiėmimus lanko visi norintys Mokyklos-darželio mokiniai. Mokinių skaičius neformaliojo švietimo grupėje yra ne mažesnis kaip 8 mokiniai, t.y. 10 proc. nuo bendro mokinių skaičiaus (2016 m. rugpjūčio 24 d. suderinta su mokyklos-darželio taryba).

(Neformaliojo vaikų švietimo organizavimo tvarka, patvirtinta Mokyklos direktoriaus 2011 m. rugpjūčio 18 d. įsakymu. Nr. 27 ).

 51. Neformaliajam švietimui pradinėse klasėse skirtas 8 valandas Mokykla panaudoja pagal paskirtį. 2016–2017 m. m. neformaliojo švietimo užsiėmimų paskirstymas:

|  |  |  |
| --- | --- | --- |
| **Būrelis** | **Valandų skaičius** | **Klasės** |
| „Šokio studija“ | 2 | 1- 4 klasės |
| Anglų kalbos pradžiamokslis | 1 | 1- 4 klasės |
| „Linksmosios estafetės“ | 1 | 1- 4 klasės |
| „Jaunasis dvarininkas“ | 1 | 1- 4 klasės |
| Šachmatų ABC | 1 | 1- 4 klasės |
|  „Augu su knyga“  | 1 | 1- 4 klasės |
|  „Spalvų ir formų magija“ | 1 |  1- 4 klasės |
| Viso valandų: | 8 | 1- 4 klasės |

**IX. MOKINIŲ, TURINČIŲ SPECIALIŲJŲ UGDYMOSI POREIKIŲ IR BESIMOKANČIŲ PAGAL BENDRĄJĄ PROGRAMĄ, UGDYMAS**

 52. Specialiųjų poreikių mokinių ugdymas 2016-2017 m. m. mokykloje-darželyje vykdomas bendrosiose klasėse pagal BU plane numatytą minimalų mokinio pamokų skaičių pradinio ugdymo programai gyvendinti.

 Mokykla, rengdama mokyklos/klasės ugdymo planą, atsižvelgia į mokinių, turinčių specialiųjų ugdymosi poreikių, reikmes, pedagoginės psichologinės tarnybos, mokyklos-darželio Vaiko gerovės komisijos rekomendacijas, vadovaujasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

 53. Mokykloje dirba Vaiko gerovės komisija , kuri sprendžia specialiųjų poreikių mokinių pradinio vertinimo, jų siuntimo į Kaišiadorių pedagoginę psichologinę tarnybą, ugdymo organizavimo bei ugdymo formų skyrimo klausimus mokykloje. Komisija vadovaujasi Lietuvos Respublikos Švietimo ir Specialiojo ugdymo įstatymais, Lietuvos Respublikos Vyriausybės nutarimais, Švietimo ir Mokslo ministerijos teisės aktais.

 54. Specialiųjų ugdymosi poreikių turintiems mokiniams ugdyti dalykų Bendrąją programą pritaiko mokytojas, atsižvelgdamas į mokinių ugdymo(si) poreikius, Mokyklos Vaiko gerovės komisijos, Mokykloje-darželyje dirbančio logopedo rekomendacijas. Esant poreikiui, mokytoją konsultuoja Kaišiadorių r. pedagoginės psichologinės tarnybos specialistai.

 55. Mokiniui, turinčiam vidutinių ir nedidelių didelių specialiojo ugdymo(si) poreikių, specialiąją pagalbą teikia logopedas ir mokytojo padėjėjas, atsižvelgus į Kaišiadorių Pedagoginės psichologinės tarnybos išvadas ir rekomendacijas.

 56. Pratybos mokiniams, turintiems kalbos ir komunikacijos sutrikimų, pas logopedą, vyksta pagal logopedo sudarytą ir mokyklos-darželio direktoriaus įsakymu patvirtintą tvarkaraštį.

**X. PRIEŠMOKYKLINIO UGDYMO PROGRAMOS ĮGYVENDINIMAS**

 57. Mokykla-darželis teikia priešmokyklinį ugdymą ir jis organizuojamas vadovaujantis Priešmokyklinio ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. sakymu Nr. ISAK-1106, Priešmokyklinio ugdymo Bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. sakymu Nr. V779, savivaldybės tarybos sprendimu dėl priešmokyklinio ugdymo organizavimo modelių (mokslo metams).

 58. Priešmokyklinio ugdymo tikslas ir uždaviniai:

 59.1. Tikslas - atsižvelgiant į kiekvieno vaiko patirtį, galias, ugdymosi poreikius, vadovaujantis humanistinėmis ir demokratinėmis vertybėmis, užtikrinti optimalią vaiko raidą, padėti pasirengti mokytis pagal pradinio ugdymo programą.

 59.2. Uždaviniai:

 - įgyvendinti ugdymo turinį, atitinkantį 5-7 metų vaikų raidos bendruosius ir individualiuosius ypatumus, padedant kiekvienam vaikui darniai augti ir ugdytis Programoje įvardintas kompetencijas;

- organizuoti ugdymą derinant organizuotą, kryptingą ugdomąją priešmokyklinio ugdymo pedagogo ir spontanišką vaiko veiklą;

- pripažinti kasdienį vaiko gyvenimą grupėje (atvykimas ir išvykimas, maitinimas, miegas, tvarkymasis ir kt.) kaip neatsiejamą ugdymo turinio dalį;

- taikyti į vaiką orientuoto ugdymo, priešmokyklinio ugdymo pedagogo ir vaiko sąveika grįstus metodus;

- sukurti vaiko ugdymui ir ugdymuisi tinkamą psichologinę ir fizinę aplinką;

- taikyti pasiekimų ir pažangos vertinimo būdus ir formas, kurie padėtų vaikui sėkmingai ugdytis ir tobulėti;

 - užtikrinti pozityvų, pasitikėjimu ir pagarba grįstą, tikslingą vaikų , priešmokyklinio ugdymo pedagogo, tėvų (globėjų, rūpintojų), kiekvieno ir visų mokyklos ar kitų švietimo teikėjų darbuotojų, kitų programą įgyvendinančių asmenų bendradarbiavimą.

 60. Priešmokyklinio ugdymo programa įgyvendinama, vadovaujantis šiais ugdymo principais:

 60.1. socialinio kultūrinio kryptingumo. Ugdymas grindžiamas žmogiškosiomis, tautinėmis ir pilietinėmis vertybėmis, orientuotas į vaiko gyvenimui reikalingų socialinių, kultūrinių kompetencijų plėtojimą, tolerancijos ugdymą;

 60.2. individualizavimo. Atsižvelgiama į kiekvieno vaiko patirtį, socialinę kultūrinę aplinką, jo ugdymosi poreikius ir galimybes, interesus, pažinimo stilių, lytį, temperamentą, prireikus – specialiuosius ugdymosi poreikius;

 60.3. integralumo. Siekiama vientiso fizinės, emocinės, socialinės ir pažinimo sričių plėtojimo, vadovaujantis visuminiu požiūriu į vaiką; remiamasi integraliu kompetencijų ugdymu;

 60.4. kontekstualumo. Ugdymo turinys glaudžiai siejamas su artimiausia vaiko aplinka, socialiniais kultūriniais jos pokyčiais; siekiama, kad vaiko ugdymo patirtys jam būtų prasmingos, aktualios ir įdomios;

 60.5. sąveikos. Ugdymas grindžiamas visų šio proceso dalyvių – vaiko, tėvų (globėjų, rūpintojų), priešmokyklinio ugdymo pedagogo, mokytojų, dirbančių pagal pradinio ugdymo programą, ir kitų asmenų, dalyvaujančių, vykdant priešmokyklinio ugdymo programą, sąveika (keičiantis informacija ir nuomonėmis, įžvalgomis, dalijantis patirtimi, keliant klausimus ir kartu ieškant atsakymų);

 61. Priešmokyklinio ugdymo siekis – vaiko socialinė, sveikatos, pažinimo, komunikavimo ir meninė kompetencijos.

 62. Suskirstymas į atskiras kompetencijas yra sąlygiškas, siekiant aiškiau apibrėžti ir išskleisti konkrečių kompetencijų turinį. Kasdienėje vaikų veikloje vienu metu plėtojasi kelios tarpusavyje susijusios kompetencijos.

 63. Kompetencijos ir bendrieji gebėjimai ugdomi integraliai, visos spontaniškos ir organizuotos vaiko veiklos metu, ne tik priešmokyklinio ugdymo grupėje ar kitoje ugdymo vietoje, bet ir renginiuose, sporto varžybose, kelionėse, išvykose, taip pat namuose, šeimoje.

 64. Priešmokykliniame amžiuje ugdytinos kompetencijos traktuojamos kaip orientaciniai vaiko ugdymosi pasiekimai.

 65. Priešmokyklinio ugdymo pedagogas individualizuoja vaikui keliamus reikalavimus, atsižvelgdamas į kiekvieno vaiko galias.

 66. Optimalus (pagal individualias galias) ugdymosi pasiekimų – kompetencijų lygis sudaro ir užtikrina vaiko mokyklinę brandą.

 67. 2016-2017 m. m. komplektuojama viena priešmokyklinio ugdymo grupė (II modelis). Veiklos trukmė 7,20 val. per dieną.

 68. Su priešmokyklinio ugdymo grupe dirba priešmokyklinio ugdymo pedagogas. Priešmokyklinio ugdymo pedagogui talkina pedagogo padėjėjas.

 69. Priešmokyklinės grupės pedagogas rengia metų ugdomosios veiklos planą (iki rugsėjo 1 d.), kurį įsakymu tvirtina mokyklos-darželio direktorius. Rengiant planą remiamasi „Priešmokyklinio ugdymo Bendrąja programa”.

 70. Smulkesni ugdymo planai (trumpalaikiai) rašomi savaitei pagal vaikų ugdymo(si) kompetencijas ir ugdymo sritis.

 71. Priešmokyklinės grupės veikla yra vientisas procesas, neskaidomas į atskiras sritis (atskirus dalykus) ir vyksta integruotai. Užsiėmimų pobūdį (žaidimai, veikla grupėje, išvykos ir kt.) ir trukmę lemia ugdymo(si) tikslai bei grupės vaikų poreikiai.

 72. Ugdomosios veiklos laikotarpis – 32 savaitės; programos įgyvendinimo laikotarpiu vaikų atostogos organizuojamos pagal bendrojo lavinimo mokyklos nustatytą mokinių atostogų laiką (14 ir 15.1. punktai). Mokyklos ugdymo plane nustatytų mokinių atostogų metu, kai nevykdoma priešmokyklinė ugdomoji veikla, organizuojamas vaikų laisvalaikis ir priežiūra. Jeigu vaikas tėvų (globėjų, rūpintojų ) prašymu priešmokyklinio ugdymo grupės atostogų dienomis įstaigos nelankė, tėvai (globėjai, rūpintojai) mokesčio už išlaikymą nemoka.

 73. Vaikas, kuris grupės nelankė daugiau kaip du trečdalius numatyto programos įgyvendinimo trukmės laiko, yra laikomas nedalyvavusiu priešmokyklinio ugdymo programoje.

 74. Priešmokyklinio amžiaus vaikų pažangos ir pasiekimų vertinimas:

 74.1. vaikų pažanga ir pasiekimai (tame tarpe ir turinčių specialiuosius ugdymosi poreikius) vertinami vadovaujantis Priešmokyklinio ugdymo bendrąja programa, patvirtinta Lietuvos Respublikos švietimo ir mokslo ministro 2014 m. rugsėjo 2 d. įsakymu Nr. V-779 „Dėl Priešmokyklinio ugdymo bendrosios programos patvirtinimo“;

 74.2. vaikų pažanga yra vertinama nuolat fiksuojant vaiko pasiekimų apraše, kuris pildomas metų pradžioje ir pabaigoje. Rugsėjo mėnesį pedagogas ruošia pirmą vaiko aprašą, gegužės mėnesį – antrąjį, kuriame parengiamos laisvos formos išvados ir rekomendacijos pradinių klasių mokytojui.

 74.3. vaiko daroma pažanga yra vertinama nuolat, pasirenkant vertinimo būdus ir metodus: stebėjimą, pokalbį, diskusiją, vaiko pasakojimus, jo darbelių ir veiklos analizę, garso, vaizdo įrašus ir kt. Vertinimo būdai ir metodai pasirenkami ir taikomi, atsižvelgiant į tai, kas vertinama – žinios ir supratimas, gebėjimai, nuostatos ar jų visuma – vaiko kompetencija;

 74.4. kompetencijos vertinimas grindžiamas ilgalaikiu vaiko stebėjimu ir informacijos iš įvairių šaltinių kaupimu, jos apibendrinimu. Kompetencijos lygis atsiskleidžia, vaikui veikiant natūralioje ar tikslingai sukurtoje situacijoje: žaidžiant, bendraujant, dalyvaujant projektiniame darbe, per iškylas, ekskursijas ar panašiai;

 74.5. vertinami konkretaus vaiko pasiekimai ir jo daroma pažanga, lyginant ankstesnius vaiko pasiekimus su dabartiniais. Vaikų pasiekimai viešai tarpusavyje nelyginami;

 74.6. vaikų pasiekimai ir pažanga su tėvais (globėjais, rūpintojais) aptariami individualiai, esant poreikiui, bet ne rečiau kaip 2 kartus per metus. Pokalbiuose, prireikus ir priešmokyklinės grupės pedagogui pageidavus, dalyvauja Vaiko gerovės komisijos atstovai, kiti specialistai, administracijos atstovai.